
UZNESENIE VLÁDY SLOVENSKEJ REPUBLIKY

č. 247
z 21. mája 2014
k Návrhu centralizácie a rozvoja dátových centier v štátnej správe
	Číslo materiálu:
	21676/2014

	Predkladateľ:
	podpredseda vlády a minister financií


Vláda

A. schvaľuje 

A.1. Návrh centralizácie a rozvoja dátových centier v štátnej správe;
B. ukladá 

podpredsedovi vlády a ministrovi financií
podpredsedovi vlády a ministrovi vnútra 
B.1. rozvíjať dátové centrá štátu v zmysle opatrení na zabezpečenie centralizácie dátových centier štátu 

do 31. decembra 2020 

podpredsedovi vlády a ministrovi financií 

B.2. vydať metodické usmernenie na spracovanie analýzy stavu a potrieb informačno-komunikačných technológií a na spracovanie harmonogramu migrácie informačno-komunikačných technológií jednotlivých rezortov do dátového centra štátu 

do 30. septembra 2014 

B.3. vypublikovať a aktualizovať katalóg služieb poskytovaných dátovými centrami štátu 

prvýkrát do 30. septembra 2014 a každoročne k 30. septembru až do roku 2020 

ministrom 
predsedom ostatných ústredných orgánov štátnej správy 
správcom ďalších kapitol štátneho rozpočtu 
B.4. predložiť podpredsedovi vlády a ministrovi financií analýzu stavu a potrieb informačno-komunikačných technológií a harmonogramu migrácie informačno-komunikačných technológií príslušného rezortu do dátového centra štátu, okrem informačno-komunikačných technológií týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií 

do 31. decembra 2014 

B.5. zabezpečiť migráciu informačno-komunikačných technológií príslušného rezortu do dátového centra štátu a realizáciu opatrení v zmysle návrhu, okrem informačno-komunikačných technológií týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií 

do 31. decembra 2020  

B.6. predkladať podpredsedovi vlády a ministrovi financií odpočet plnenia harmonogramu migrácie informačno-komunikačných technológií príslušného rezortu za kalendárny rok a aktualizovaný harmonogram migrácie informačno-komunikačných technológií príslušného rezortu do dátového centra štátu na ďalšie obdobie, okrem informačno-komunikačných technológií týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií 

prvýkrát do 31. decembra 2015 a každoročne k 31. decembru až do roku 2020 

Vykonajú:
ministri 
predsedovia ostatných ústredných orgánov štátnej správy 
správcovia ďalších kapitol štátneho rozpočtu
Na vedomie:
predsedovia vyšších územných celkov 
predseda Združenia miest a obcí Slovenska 
prezident Únie miest Slovenska 

